als_Latn dik_Latn sag_Latn
Gjatë ditës së sotme, në rajonin e Prizrenit janë regjistruar tri raste të ndryshme e që kanë ndodhur në vende të ndryshme, në të cilat janë sekuestruar armë zjarri.
Rasti i parë ka ndodhur në fshatin Maxharrë të Malishevës, diku rreth orës 13:25 min. Sipas hetimeve fillestare në vendin e ngjarjes, thuhet se dy fshatarë nuk kishin mundur të merren vesh për lokacionin e një pusete gjatë vendosjes së kanalizimit të fshatit, me ç’ rast kishte plasur sherri deri në kacafytje fizike në mes vete e më pas, njëri nga të dyshuarit kishte shkuar në shtëpi dhe ishte kthyer i armatosur me kallashnikov.
Ende nuk janë zbardhur në tërësi rrethanat e rastit por një gjë dihet se policia në vendin e ngjarjes, për përpos kallashnikovit, ka sekuestruar edhe tetë gëzhoja të fishekëve të cilat dyshohet të jenë shkrehur në këtë rast. Me urdhër të prokurorit të shtetit, dy burra po mbahen nën masën e arrestit policor në cilësi të personave të dyshuar. Pati edhe të lënduar që morën trajtim mjekësor në Shtëpinë e Shëndetit në Malishevë.
Rasti i dytë është regjistruar të ketë ndodhur rreth orës 14:40 minuta, në rrugën “Jusuf Gërvalla” në Prizren. Policia në Prizren pasi kishte pranuar një informatë e cila bënte me dije se një qytetar që po e drejtonte një automjet të llojit “Audi”, posedonte armë zjarri, dhe i njëjti është ndaluar në rrugën “Ismail Kryeziu”. Gjatë kontrollit të veturës është gjetur një pistoletë e llojit TT me 13 fishekë. I dyshuari është dërguar në stacion policor për t’u pyetur për armën, ndërsa pas procedurave është lënë i lirë. Shkresat e lëndës dhe provat materiale i kalojnë prokurorisë së shtetit për procedurë të më tejme.
Ndërkaq, rasti i tretë, ka ndodhur në fshatin Brestovc. Sipas policisë së Rahavecit, thuhet se policia kishte dijeni se një i dyshuar posedonte armë dhe për ketë kishin siguruar miratimin e gjykatës për bastisjen e shtëpisë së të dyshuarit. Gjatë bastisjes, është gjetur një pistoletë TT me tetë fishekë që e mbante në brez i dyshuari. Në konsultim me prokurorin e shtetit i dyshuari është liruar në procedurë të rregullt.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn